《寿王公詹七秩》
明代·胡应麟

琅琊门第旧称雄，握手翩翩大令风。函谷云霞新紫气，燕台日月旧青宫。

竹枝赋就徵才子，桃叶歌成教短童。闻道瑶池开燕日，万花如绣簇帘栊。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。